29/10/2009 | Administración LocalMunicipal
Trazo
Publicación texto íntegro do Regulamento do servizo de axuda no fogar.

A N U N C I O Aprobado definitivamente o Regulamento do servizo de axuda no fogar, publícase o texto íntegro da mesma, en anexo a este anuncio. Contra este acto únicamente poderá interpoñerse directamente recurso contencioso-administrativo, na forma e prazos que establecen as normas da devandita xurisdicción, de acordo co previsto polo art.19 do Texto refundido da Lei reguladora das facendas locais, aprobado polo Real Decreto Lexislativo 2/2004, do 5 de marzo. “Artigo1.- Fundamentación e obxecto. Este Concello establece e regula o Servizo de Axuda no Fogar en virtude do disposto na Lei Galega de Servizos Sociais 4/1993, do 14 de abril, e no Decreto 240/1995 do 28 de xullo, polo que se regulan os servizos sociais de atención primaria, e na Orde do 22 de xullo de 1996, pola que se regula no Servizo de Axuda no Fogar, e ademais, a Lei 32/2006 de 14 de decembro de promoción da Autonomía Persoal e Atención ás Persoas Dependentes, a Orde do 17 de decembro de 2007 pola que se eestablecen os criterios para a elaboración do programa individual de atención, fixación das intensidades de protección dos servizos, réxime de compatibilidades das prestacións e xestión das prestacións económicas do sistema para a autonomía e atención á dependencia na Comunidade Autonóma de Galicia, e demáis lexislación aplicable. O programa de axuda no fogar ten por obxecto prestar un conxunto de atención ós cidadáns, no seu fogar, naquelas situacións nas que teñan limitada a súa autonomía persoal e nos casos de desintegración familiar, facilitando a permanencia no seu propio entorno de convivencia e evitando ou atrasando así a súa posible institucionalización. A axuda a domicilio ten a consideración de prestación básica de servicos sociais de atención primaria, incluída no sistema integrado de servizos sociais, de carácter comprementario e transitorio, que non libera ás familias das súas responsabilidades, con planificación, coordinación e control público, que por medio de persoal cualificado e supervisado presta a nivel preventivo, educativo, asistencial e rehabilitador unha serie de atencións ou coidados de carácter persoal, psicosocial, educativo, doméstico e técnico a familias e persoas con dificultades para procura-lo seu benestar físico, social ou psicolóxico, proporcionándolle posibilidades de continuar no seu medio natural, mentras esto sexa posible e axeitado. Artigo 2.- Atencións e servizos. De carácter persoal: engloban tódalas actividades que se dirixen ó usuario do servizo cando éste non poida realizalas por sí mesmo ou cando precise: - Apoio no aseo e coidado persoal co obxecto de manter a hixiene corporal. - Axuda para comer. - Supervisión, si procede, da medicación sinxela prescrita por persoal facultativo e do estado de saúde para a detección e comunicación de calquera cambio significativo. - Apoio á mobilización dentro do fogar. - Compañía. - Acompañamento, fóra do fogar, para a realización de diversas xestións tales como visitas médicas, tramitación de documentos e outras análogas. - Outras atencións de carácter persoal, non recollidas nos apartados anteriores, que poidan ser incluídas con carácter específico para conquerir a finalidade deste servizo. Atencións de carácter psicosocial e educativo. Refírese ás intervencións técnico-profesionais formativas e de apoio ó desenvolvemento das capacidades personais, a afectividade, a convivencia e a integración na comunidade na que se desenvolva a vida do usuario, así como o apoio á cohesión da familia. Atencións de carácter doméstico. Enténdese como tales aquelas actividades e tarefas que se realizan de forma cotiá no fogar e que se refiran a: - A alimentación: comprenderá, entre outros, as labores de compra e preparación do alimento no fogar. - A roupa: comprenderá as funcións de lavala, planchala e ordenala. - A limpeza básica do fogar. Para a realización destas actuacións o usuario deberá dispor ou promoverse dos medios necesarios. No seu defecto, os servizos sociais competentes poderán xestionalos recursos adecuados para que ditas atencións poidan ser realizadas. De carácter técnico e comprementario. Refírese a xestións ou actuacións que poidan ser necesarias, ben para a posta en funcionamento do servizo, para que se continúe en condicións axeitadas, ou para permitir, co apoio de novas tecnoloxías, unha atención inmediata de crise ou emerxencia, tales como teleasistencia e outras actuacións encamiñadas á adecuación funcional do fogar. Artigo 3.- Destinatarios do servizo: Con carácter xeral, os posibles usuarios serán: - Persoas maiores con certo nivel de dependencia que non teñan quen os atenda suficientemente e que con esta axuda poidan seguir vivindo no seu fogar. - Persoas con minusvalía ou con dificultades por convalecencia ou enfermidade, de xeito que esta prestación lles poida favorece-la autonomía. - Menores ós que hai que coidar e atender por ausencia dos pais ou titores, ou cando estes por circunstancias provisionais de enfermidade ou outros motivos suficientemente xustificados, non poidan atendelos (hospitalización.), sempre e cando non teñan familiares que os poidan coidar. - Familias que presenten disfuncións con graves dificultades para mantelo núcleo familiar completo, con problemas de desestructuración familiar, problemas de relación, etc. - Usuarios valorados a través do Sistema Galego da Atención á Dependencia (SGAD) En xeral cando exista unha situación de desatención social ou familiar, valorada técnicamente polo traballador social do concello, que xustifique a intervención do servizo. Artigo 4. Persoal relacionado co servizo. a) Traballadora social de Atención Primaria, como profesional que recibe a demanda, fará o estudio e a valoración da situación presentada, diseñará o proxecto de intervención adecuado e será o responsable do seguimento e avaliación. As funcións e tarefas concretas serán: - Programación e avaliación xeral do servizo, no marco da programación xeral dos Servizos Sociais municipais. - Estudio das demandas de información e atención dos solicitantes, valoración da situación, diseño da proposta de intervención cos obxectivos e estratexias a seguir, mobilizando e asignando os recursos necesarios. - Estímulo das responsabilidades dos familiares como coidadores primarios. - Asignación e supervisión de tarefas. - Formulación de propostas de ampliación, reducción ou suspensión do servizo se fora preciso. - Avaliación e seguimento das casos atendidos. Coordinación do servizo con asociacións, institucións, profesionais e voluntariado. b) Voluntarios. Aquelas persoas que actúan de forma solidaria sen expectativas de remuneración económica e dentro do programa de intervención que corresponda complementando de xeito coordinado as funcións e tarefas do persoal anteriormente mencionado. As súas funcións serían: - Acompañamento fora e dentro do fogar. - Realización de xestións fóra do domicilio (compra, recetas, pequenas xestións na administración.). - Ocupación do tempo de lecer. - Fomentar actividades agradables dentro do fogar cando existan dificultades para sair. Artigo 5. Funcionamento do servizo. O servizo será supervisado coa periocidade que o Traballador Social estime convinte, establecéndose como mínimo unha supervisión cada seis meses, facendo un seguimento individual de cada un dos casos atendidos; a través da supervisión e seguimento estimarase a necesidade de mantelo, amplialo ou suprimilo cando as condicións varíen. Os usuarios están obrigados a comunicar ó Departamento de Servizos Sociais calquera variación que teña lugar na situación socio-económica e familiar. Contémprase tamén a coordinación e supervisión das auxiliares do Servizo de Axuda no Fogar, establecendo reunións de traballo nas que se revisará a evolución do caso e o estudio das pautas a seguir en cada caso. Estas reunións de carácter técnico e asesoramento terán, en todo caso, a finalidade de mellorar progresivamente a calidade do servizo. Establécese como horario de prestación do servizo de luns a venres, comprendido entre as 8 e as 20 horas; quedando excluídos os fins de semana e os festivos. Como norma xeral, o número de horas da prestación do servizo estipúlase nun máximo de dúas horas diarias e un mínimo de unha hora, podendo engadirlle a ésta unha fracción de 30 minutos, determinado pola necesidade da cada caso, segundo o criterio profesional da traballadora social, agás para aquelas persoas que foran valoradas a través do Sistema Galego de Atención á Dependencia (SGAD) para os que a intensidade do servizo de axuda no fogar determinarase no correspondente programa individual de atención e o número de horas mensuais de servizos asistenciais, segundo o grado e nivel de dependencia, será conforme a seguinte táboa: a) Grao II. Dependencia severa- horas de atención Nivel 2: entre 40 e 55 horas mensuais. Nivel 1: entre 30 e 40 horas mensuais. b) Grao III. Gran dependencia- horas de atención Nivel 2: entre 70 e 90 horas mensuais. Nivel 1: entre 55 e 70 horas mensuais. O tempo poderá ser modificado en función das variacións que se produzan nas circunstancias persoais, e pola dispoñibilidade de medios do servizo de axuda no fogar municipal. Artigo 6.-Normas de xestión do servzo (deberes). O servizo de axuda no fogar consiste na prestación dunha serie de atencións básicas ás persoas beneficiarias, no seu propio domicilio, cando se atopen en situacións na que as súas capacidades físicas ou mentais estén mermadas. A sinatura do contrato supón a aceptación das seguintes normas (que afectan tanto ós beneficiarios como ás auxiliares que o prestan, e no seu caso, persoal colaborador) a) En canto a auxiliar do servizo. - Axustarán o seu traballo exclusivamente ás tarefas e normas que fixará de común acordo, dita auxiliar do servizo coa traballadora social do Concello. - Non pode permitirse que sexa o beneficiario quen oriente sobre o servizo a prestar; posto que de plantexarse calqueira situación relativa á forma en que se presta o servizo deberá ser resolta pola traballadora social. - As tarefas establecidas non poderán interferir nin limitar o dereito do beneficiario á súa intimidade. (Non poderá acompañarse de ninguén alleo ó servizo cando acceda ó domicilio do beneficiario, e nunca deberá facer, fóra de dito domicilio, comentarios sobre as situacións dos beneficiarios que estivesen atendendo). - Respetará íntegramente o horario establecido. - Non poderá, por ningún motivo, traballar no domicilio do beneficiario nos supostos de ausencia deste. - Non dispoñerá de chaves de ningún domicilio, excepto cando as condicións do caso así o esixan co consentimento do responsable técnico do servizo e por suposto a petición do beneficiario. - Non poderá realizar visitas ó domicilio do beneficiario fora do horario do traballo establecido. - Non dará o seu número de teléfono ó beneficiario. - Non lle estará permitido recibir en custodia cartos, xoias, nin ben moble algún que pertenza ó beneficiario. - Non debe facer traballos a outros membros da familia distintos dos considerados como beneficiarios, aínda que convivan na mesma vivenda. ( De tratarse de persoas maiores discapacitadas ou con necesidades de atención, estudiarase o caso dende o departamento de servizos sociais). - Non fará partícipe ó beneficiario e á súa familia dos propios problemas separando todo o posible a vida privada do traballo. b) En canto ós beneficiarios do servizo.1.- En función dos ingresos familiares, poderá quedar suxeito ó pago do prezo público previsto na tarifa correspondente da ordenanza fiscal reguladora da prestación do servizo de axuda no fogar, cuio pago deberá entonces realizarse mensualmente para poder ser considerado como beneficiario do servizo.2.- Correrá cos gastos de poductos de limpeza, aseo persoal, comida e calquera outro preciso para a súa atención.3.- Deberá permanecer no seu domicilio no horario fixado para a súa atención, sen que a auxiliar do servizo teña a obriga de estar á súa espera.4.- Cando se ausente do seu domicilio por máis dun mes (acudir a un balneario, realizar visitas a familiares, ou outros motivos), procederase á baixa no servizo, sin reserva de praza, salvo en caso excepcional, que sería o ingreso hospitalario, no que se faría a reserva mentras o ingreso dure e sempre que a situación de alta hospitalaria sexa compatible cas características do usuario do SAF. Sen embargo se o periodo de ausencia é inferior a dito mes tería dereito a mante-la súa reserva, sempre e cando: Avisara da súa ausencia con anterioridade e continue pagando o prezo público correspondente, no seu caso.5.- Se pretendese modificar algún aspecto do seu contrato, deberá plantexa-los motivos á traballadora social, quen valorará no seu caso a necesidade de concreta-la modificación.6.- Calquera queixa e modificación ou suxerencia en relación coa prestación do servizo, deberá poñela en coñecemento da traballadora social e non da auxiliar.7.- Absterase en todo momento de facer comentario algún acerca da vida persoal, ou modo de actuar da auxiliar do servizo no horario laboral en que se lle atende, podendo ser motivo suficiente para chegar a causar baixa inmediata na prestación do servizo.8.- Deberá comunicar ó departamento de servizos sociais, sen necesidade de requerimento, calquera modificación na súa situación económica e familiar, e igualmente calquera cambio de domicilio, de teléfono ou de outros datos de interese, como os que manifestou cando solicitou a prestación do servizo.9.- Estará obrigado a actualiza-los datos e a documentación inicialmente aportada cando lle sexa solicitado pola traballadora social, a efectos de poder continuar a prestación do servizo nas mesmas ou outras condicións.10.- No suposto de imposibilidade da prestación do servizo, por ausencia xustificada da auxiliar, si decidise que non lle fose cuberta a súa atención, pasaráselle o cobro do importe íntegro da mensualidade correspondente.11.- Se rexeita á auxiliar de axuda no fogar que se lle asigna sen razón aparente, desestimarase a solicitude por non considerar necesario o servizo. c) Outras condicións: 1.- Queda a criterio da traballadora social o reforzar con persoal de apoio á auxiliar do servizo en determinados momentos puntuais para conquerir unha mellor atención ós beneficiarios.2.- Cando por calquera circunstancia, fose necesario realizar un cambio de horario na prestación do servizo ou unha sustitución na persona da auxiliar do servizo, poderá efectuarse sen a necesidade de mediación do beneficiario, bastando para iso a comunicación previa a dito beneficiario seguindo en vigor o contrato que suscribira.3.- Cando a auxiliar do servizo non poida presta-lo por determinadas razóns- como baixa por enfermidade, motivos persoais, ou outras- intentarase cubrir a súa ausencia: ou ben cunha traballadora cualificada contratada para atende-lo servizo con carácter temporal, ou con outra auxiliar que xa esté traballando, incluso a un contrato de servizos con empresas externas ó Concello, polo que a traballadora social poderá decidir que durante ese período de tempo, o servizo se preste noutro horario diferente. Artigo 7.- Procedemento de tramitación.1) Solicitudes: A solicitude será presentada dirixida ó Alcalde-Presidente (no modelo que figura anexo I), sendo posteriormente rexistrada no rexistro xeral do concello. A solicitude deberá ir acompañada da seguinte documentación: 1.- Fotocopia do DNI do solicitante e tódolos membros da unidade familiar, e no caso de non estar obrigado a telo, fotocopia do libro de familia.2.- Fotocopia da cartilla da Seguridade Social do solicitante.3.- Informe médico (según modelo anexo II). 4.- Xustificante de ingresos de tódolos compoñentes da unidade de convivencia.5.- Fotocopia da declaración do imposto sobre a renda de persoas físicas correspondente ó último exercicio económico do solicitante e dos membros da unidade familiar, ou no seu defecto certficación negativa dos datos que consten na axencia tributaria.6.- Xustificante das pensións, prestacións (INEM; PNC; LISMI; FAS.) nóminas ou outros ingresos de características similares que se percibisen ou estivesen percibindo o solicitante e o resto dos membros da unidade familiar.7.- Datos bancarios para abono da cuota correspondente.8.- Recibos acreditativos do pago do imposto sobre bens inmobles de natureza urbana e de natureza rústica.9.- Fotocopia da calificación de minusvalía do solicitante e dos membros da unidade familiar, se procede.10.- Declaración sobre a percepción de alugueres e outros ingresos complementarios, nos termos requeridos polos servizos sociais.11.- Recibos de pago de aluguer de vivenda ou de amortización de préstamos, relacionados coa primeira vivenda.12.- Certificado de empadronamento e convivencia no Concello de Trazo.13.- Documento acreditativo da valoración do Servizo Galego de atención á dependencia, no seu caso Poderase solicitar calquera documentación que se considere pertinente polo departamento de Servizos Sociais a efectos de valora-las condicións do solicitante e de todos aqueles aspectos que deban ser tidos en conta no baremo de concesión do servizo. O beneficiario aceptará expresamente as condicións do servizo e facilitará baixo declaración xurada a información veraz necesaria, que servirá de base para a liquidación do prezo público pola prestación do servizo. Unha vez presentada a solicitude, acompañada da documentación pertinente, procederase polo técnicos responsables á comprobación dos datos e a avaliación das solicitudes ( según os baremos correspondentes) emitindo un informe coa valoración profesional, que será remitido pola traballadora social á Xunta de Goberno Local, á que lle corresponde adapta-la resolución definitiva da solicitude da prestación do servizo de axuda no fogar. Posteriormente a resolución adoptada será comunicada ó interesado especificando a intervención que proceda e formalizaranse por escrito as condicións do servizo. En casos de urxencia, o servizo de axuda no fogar poderá ser outorgado por resolución de alcaldía previo informe social. Artigo 8.- Requisitos para a posta en funcionamento Unha vez resolta favorablemente a solicitude de axuda no fogar, será requisito imprescindible que o beneficiario interesado ou o seu representante (en caso de incapacidade do primeiro) firme o compromiso (según modelo que figura como anexo III) como cumprimento das normas do servizo, así como das tarefas que se van a realizar, horarios, días e aportación económica correspondente. Así mesmo o beneficiario firmará o impreso de domiciliación bancaria (que figura como anexo IV) para que lle sexa efectuado o cobro mensual da contía do prezo público por razón do servizo prestado, segundo a tarefa aplicable prevista na ordenanza reguladora do prezo público pola prestación do servizo de axuda no fogar. Artigo 9.- Criterios da concesión do servizo. Basearase nun baremo de puntuación (que figura como anexo V) que contempla os seguintes aspectos: a) Autonomía persoal para a realización das actividades da vida cotiá puntuando o nivel de dependencia ou de necesidades derivadas de enfermidade física e mental. b) Situación socio-familiar, establecendo graos nos que a familia ou persoas do seu entorno axuden ou poidan axudar. c) Outras situacións e factores específicos da situación familiar a estimar pola traballadora social, así como localización, estado e equipamento da vivenda, recursos dispoñibles no contorno e o acceso ós mesmos. A situación económica terase máis en conta para aboar por parte do beneficiario o precio público pola prestación do servizo, que o propio acceso ó mesmo; agás que dito acceso fose en prexuicio doutros beneficiarios con menos medios económicos e coa mesma ou similar necesidade de autonomía persoal ou factores sociais- familiares. Artigo 10.- Causas de extinción. Serán causas de extinción do servizo as seguintes: a) Por falta de colaboración da persoa ou familia atendida para poder levar a termo as tarefas propostas. b) Por traslado de residencia do beneficiario a outro municipio. c) Cando a familia poida asumi-la atención do beneficiario. d) Por decisión propia do beneficiario. Neste caso, deberá asinar o cese, quedando desde ese momento invalidada a vinculación entre o beneficiario e o Concello. e) Por ingreso nunha residencia ou por acollemento. f) Por desaparición das causas que motivaron a alta no servizo. g) Por incumprimento das condicións establecidas no contrato para a prestaciión do servizo, así como por incumpremento das normas que regulan dita prestación. h) Cando o beneficiario ou a familia oculten datos económicos ou de outra índole co fin de acceder ó servizo. i) Causará baixa obrigada e inmediata aquel beneficiario que tivese mostrado a súa desconfianza, ou denunciando á auxiliar por usurpación de bens sen probas. j) Por falecemento do beneficiario. k) Cando por necesidades do servizo sexa preciso ampliar o número de beneficiarios e se consideren prioritarios outros casos, en virtude da situación persoal, sanitaria e económica do beneficiario e da súa familia. Artigo 11.- Incidencias. Para o suposto de que xurdan dúbidas na relación coa prestación do Servizo de axuda no fogar ou se plantexen situacións non contempladas entre as previsións contidas nos artigos precedentes, queda atribuída á Xunta de Goberno Local a resolución de tales dúbidas ou situacións, previo informe social da traballadora social. Artigo 12.- Financiamento. O servizo de axuda no fogar poderase financiar con axudas procedentes doutras Administracións, do propio Concello, e do beneficiario do servizo mediante a imposición dun prezo público regulado na súa correpondente ordenanza. Disposición final. O presente regulamento entrará en vigor unha vez sexa publicado no Boletín Oficial da Provincia, e transcurra o prazo de quince días hábiles, comenzando a súa aplicación a partir do día seguinte a aquel no que eso se cumpra, permanecendo en vigor ata a súa modificación ou a súa derogación expresa.”. Trazo a 20 de outubro de 2009 O Alcalde, José Dafonte Varela